

 REPUBLIKA HRVATSKA

OPĆINSKO DRŽAVNO ODVJETNIŠTVOU ČAKOVCU

Čakovec, Ulica kralja Tomislava 12

Broj: R-5/2025

Čakovec, 30. siječnja 2025.

**Broj RKP-a: 04526 Razina: 11**

**Matični broj: 03110770 Razdjel: 109**

**OIB: 35997508988 Glava: 10985**

**Šifra djelatnosti: 8423 Šifra općine: 60**

**B I L J E Š K E**

**UZ FINANCIJSKI IZVJEŠTAJ**

 **ZA RAZDOBLJE OD 1. SIJEČNJA DO 31. PROSINCA 2024.**

 Bilješke uz Financijski izvještaj za 2024. godinu sastavljene su u skladu s odredbama članka 15. do članka 18. Pravilnika o financijskom izvještavanju u proračunskom računovodstvu ("Narodne novine", broj 37/22.), a sadrže pojašnjenja značajnijih stavaka i odstupanja od ostvarenja u izvještajnom razdoblju prethodne godine.

**Bilješke uz Izvještaj o prihodima i rashodima, primicima i izdacima za razdoblje 01.01.-31.12.2024.**

**Obrazac PR-RAS**

**Bilješka broj 1. – PRIHODI POSLOVANJA, ŠIFRA 6**

Ostvareni prihodi poslovanja u izvještajnom razdoblju ostvareni su znatno uvećani (72,6%) u odnosu na ostvareno u izvještajnom razdoblju prethodne godine, a odnose se na doznačena sredstva za:

- Prihode od pruženih usluga, ŠIFRA 6615

- vlastiti prihodi od pruženih usluga preslike dokumenata i umnožavanja snimaka na optičkom mediju ostvareni su u iznosu od 286,53 eura, u odnosu na prethodnu godinu (65,39 eura) znatno uvećana, iako se ne radi o nekom većem iznosu sredstava, koja sredstva su sukladno čl. 54. Zakona o proračunu ("Narodne novine", broj 144/21.), uplaćena u cijelosti u državni proračun te ujedno doznačen iz DP za plaćanje tekućih rashoda unutar redovne djelatnosti.

- Prihode iz nadležnog proračuna (riznice) za financiranje rashoda poslovanja, ŠIFRA 6711

 - prihodi iz proračuna za rashode poslovanja ostvareni su u ukupnom iznosu od 1.167.981,47 eura, uvećani za 45,2% u odnosu na prethodnu godinu, od čega za rashode za zaposlene 883.281,81 eura i 284.699,66 eura za materijalne i financijske rashode, evidentirana na računu 6711,

 - Prihode iz nadležnog proračuna (riznice) za financiranje rashoda za nabavu nefinancijske imovine ŠIFRA 6712, u ukupnom iznosu od 225.148,09 eura, koji su ostvareni u znatno uvećanom iznosu u odnosu na prethodnu godinu radi dodatnog investicijskog ulaganja u poslovni prostor, nabave uredske opreme kao i otplate glavnice financijskog leasinga ranije nabavljenog vozila

- prihodi iz proračuna za financijski leasing za vozilo ostvareni su u iznosu od 3.190,75 eura

- prihodi iz proračuna za nabavu opreme ostvareni su u iznosu od 2.700,00 eura i

- prihodi iz proračuna za dodatna ulaganja na građevinskim objektima ostvareni su u iznosu od 219.257,34 eura.

**Bilješka broj 2. – RASHODI POSLOVANJA, ŠIFRA 3**

 Ostvareni rashodi poslovanja u izvještajnom razdoblju iznose 1.166.517,35 eura što je u odnosu na ostvareno u izvještajnom razdoblju prethodne godine povećanje od 45%, od čega rashodi za zaposlene (ŠIFRA 31) 883.281,81 eura, materijalni rashodi (ŠIFRA 32) 271.874,08 eura i financijski rashodi (ŠIFRA 34) 12.361,46 eura.

Rashodi za zaposlene ostvareni su u visini doznačenih sredstava i uvećani su za 47,1% u odnosu na prethodnu godinu, iz razloga što su tijekom izvještajne godine povećane plaće i dodatci na plaće službenika i namještenika i povećane plaće dužnosnika te su ujedno povećane i naknade dežurstva dužnosnika kao i ostala materijalna prava koje službenici i namještenici ostvaruju po KU te ujedno i dužnosnici kao nova materijalna prava tijekom obračunske godine (regres, darovi, božićnica).

Materijalni rashodi ostvareni su za 33,9% većem iznosu u odnosu na izvještajno razdoblje prethodne godine (ŠIFRA 32), te se u nastavku daje pojašnjenje istih:

- U odnosu na prethodno izvještajno razdoblje u izvještajnom razdoblju rashodi za službena putovanja (ŠIFRA 3211) uvećani su za 24,5% radi većeg broja edukacija i službenih putovanja, koja su u većem dijelu obvezujuća za pravosudne dužnosnike te savjetnice i ostale službenike.

- Rashodi za usluge (ŠIFRA 323) ostvareni su za 39,0% većem iznosu u odnosu na prethodnu godinu zbog povećanja intelektualnih i osobnih usluga, koji su uvećani za 54,5% u odnosu na prethodnu godinu.

 - Također je ostvareno povećanje kod rashoda za poštarinu budući su usluge nešto više u odnosu na prethodno razdoblje.

- Rashodi za zdravstvene usluge (ŠIFRA 3236) ostvareni su manjem iznosu u odnosu na prethodnu godinu, iako su tijekom obračunskog razdoblja, sukladno članku 54. KU za državne službenike i namještenike (NN, broj 56/22) kao novom materijalnom pravu, obavljeni sistematski pregledi dužnosnika, a prethodne godine službenika i namještenika kojih je više zaposleno.

- Rashodi za intelektualne i osobne usluge uvećani su u odnosu na prethodnu godinu (ŠIFRA 3237), u postotku 54,5%, a odnose se na obavljanje poslova sukladno Zakonu o kaznenom postupku u nadležnosti državnog odvjetništva te su povećani rashodi za usluge odvjetnika, vještačenja i prijevoda kao i ostalih intelektualnih i osobnih usluga u kaznenom postupku.

- Kod financijskih rashoda tijekom obračunskog razdoblja potrebno je napomenuti da su doznačena sredstva iz proračuna za uplatu doprinosa i zateznih kamata za staž osiguranja s povećanim trajanjem, sukladno utvrđenoj obvezi po rješenju, za dvije pravosudne dužnosnice koje su obavljala poslove istrage u razdoblju od 1.9.2011. do 2015. odnosno 2016. godine., a više nisu zaposlene u ovom državnom odvjetništvu.

**Bilješka broj 3. – RASHODI ZA NABAVU NEFINANCIJSKE IMOVINE, ŠIFRA 4**

Tijekom obračunskog razdoblja nabavljena je ostala uredska oprema u iznosu od 2.693,47 eura (ŠIFRA 4221).

Nadalje, poslovni prostor, koji koristi Općinsko državno odvjetništvo u Čakovcu, Ulica kralja Tomislava 12, Čakovec, od 30. studenog 2015. godine, u vlasništvu Republike Hrvatske, dodijeljen na korištenje ovom državnom odvjetništvu Odlukom Središnjeg državnog ureda za upravljanje državnom imovinom i Odlukom Ministarstva pravosuđa, nije u cijelosti adaptiran, u dijelu hodnika, stepenica, dvorišta i ulaznog dijela, arhitektonskih barijera, sanacije krovišta i zamjene stolarije kao i podrumske prostorije, iz kojih razloga je od nadležnog Ministarstva zatražena adaptacija poslovnog prostora, te je stoga Ministarstvo pravosuđa i uprave provelo postupak za izradu Glavnog projekta za rekonstrukciju i adaptaciju poslovnog prostora.

Ujedno je Ministarstvo pravosuđa, uprave i digitalne transformacije ovom državnom odvjetništvu Financijskim planom za 2024. i 2025. do 2026 godinu, kao i za naredno razdoblje Financijskim planom za 2025. i 2026. do 2027. godinu, osiguralo potrebna sredstva za adaptaciju poslovnog prostora, stoga je tijekom 2024. godine, sukladno Glavnom projektu, proveden postupak javne nabave radova na adaptaciji poslovnog prostora u dijelu sanacije krovišta i zamjene stolarije, te su na stavci (ŠIFRA 451) evidentirani rashodi za dodatna ulaganja na građevinskim objektima u iznosu od 230.046,83 eura.

**Bilješka broj 4. – IZDACI ZA FINANCIJSKU IMOVINU I OTPLATE ZAJMOVA, ŠIFRA 5**

Tijekom 2021. godine putem financijskog leasinga nabavljeno je novo vozilo u trajanju od 5 godina od dana sklapanja ugovora (60 mjesečnih rata) te je u obračunskom razdoblju otplaćena glavnica u iznosu od 3.190,75 eura.

**Bilješka broj 5. - MANJAK PRIHODA POSLOVANJA , Y006**

U obračunskom razdoblju ostvaren je višak prihoda poslovanja u iznosu od 225.898,74 eura (ŠIFRA X004), manjak prihoda od nefinancijske imovine od 230.046,83 eura (ŠIFRA Y002 te manjak primitaka od financijske imovine i zaduživanja u iznosu od 3.190,75 eura (ŠIFRA Y003) I utvrđen manjak prihoda i primitaka u iznosu od 10.032,31 eura (ŠIFRA Y005) dok je iz prethodne godine prenesen manjak prihoda poslovanja u iznosu od 6.820,00 eura (ŠIFRA 9222-9221), te je utvrđen manjak prihoda i primitaka za pokriće u sljedećem razdoblju u iznosu od 16.852,31 eura (ŠIFRA Y006).

**Bilješke uz Bilancu na dan 31. prosinca 2024.**

**Obrazac BIL**

**Bilješka broj 6. – NEFINANCIJSKA IMOVINA, ŠIFRA B002**

Ukupna vrijednost imovine na dan 31.12.2024. uvećana je u odnosu na stanje 01. siječnja 2024. budući je MPUDT nabavilo za potrebe ovog državnog odvjetništva novu računalnu opremu, računala i opremu za snimanje te odlukom dalo na trajno korištenje, nabavljena ostala uredska oprema te uvećana vrijednost dodatnih ulaganja na građevinskim objektima.

Ukupna vrijednost nefinancijske imovine (ŠIFRA 002) na dan 31.12.2024. iznosi ukupno 285.412,68 eura, a u odnosu na stanje 1. siječnja 2024. umanjena je zbog provedenog ispravka vrijednosti za 2024. godinu, a tijekom godine uvećana za prenijetu vrijednost bez naknade Odlukom Ministarstva pravosuđa, uprave i digitalne transformacije: za računalnu opremu i uređaj za snimanje u ukupnom iznosu od 20.000,51 eura, nabavu ostale uredske opreme u iznosu od 2.693,47 eura, te dodatna ulaganja na građevinskim objektima za radove na adaptaciji zgrade Ulica kralja Tomislava 12, Čakovec u iznosu od 230.046,83 eura.

Popisom imovine i obveza sa stanjem na dan 31.12.2024. utvrđeno je da stvarno stanje dugotrajne imovine utvrđeno popisom odgovara stanju tih sredstava iskazanom u knjigovodstvu.

**Bilješka broj 7. – NOVAC U BANCI I BLAGAJNI, ŠIFRA 11**

Stanje novčanih sredstava 31.12.2024. iznosi 0,30 eura, što je utvrđeno popisom imovine i obveza sa stanjem na dan 31.12.2024., odgovara stanju na redovnom računu HPB prema izvodu broj 98, dok u redovnoj blagajni i blagajni vlastitih prihoda nema salda, što odgovara stanju tih sredstava iskazanom u knjigovodstvenoj evidenciji.

**Bilješka broj 8. – POTRAŽIVANJA ZA VIŠE PLAĆENI POREZE I DOPRINOSE, ŠIFRA 124**

Potraživanja za više plaćene poreze na dohodak po konačnom obračunu odnose se na više obračunati porez na dohodak po KOPP-u, no kako se istovremeno uplaćivalo doprinose za mirovinsko osiguranje za uvećani staž osiguranja, unutar SNU-a nije se mogao izvršiti povrat više plaćenog poreza na dohodak, koji će se izvršiti u narednom razdoblju.

**Bilješka broj 9. – OSTALA POTRAŽIVANJA, ŠIFRA 129**

Ostala potraživanja u iznosu od 53,00 eura odnose se na potraživanje za refundaciju naknade bolovanja na teret HZZO-a od 51,46 eura i uplaćeni predujam od 1,54 eura.

**Bilješka broj 10. - RASHODI BUDUĆEG RAZDOBLJA, ŠIFRA 19**

Na toj poziciji evidentirani su rashodi budućih razdoblja, a odnose se na obračunatu plaću i naknadu prijevoza na posao i s posla i ostale rashode za mjesec prosinac 2024. godine.

Navedeni rashodi su kontinuirani i teretiti će iduće obračunsko razdoblje.

**Bilješka broj 11. – OBVEZE ZA RASHODE POSLOVANJA, ŠIFRA 23**

Obveze za rashode poslovanja sa stanjem na dan 1.1.2024. u iznosu od 88.984,54 eura podmirene su u cijelosti u 2024. godini.

Obveze na dan 31.12.2024. u iznosu od 94.140,07 eura čine obveze za zaposlene u iznosu od 69.140,07 eura, obveze za materijalne rashode 7.983,93 eura, obveze za financijske rashode 129,49 eura, te 190,97 eura ostale tekuće obveze (nerefundirane naknade bolovanja od HZZO-a i povrat po KOPP-u) kao i obveze za nabavu nefinancijske imovine od 10.789,49 eura i obveze za otplatu financijskog leasinga vozila u iznosu od 5.048,29 eura. Za iznos od 72.046,96 eura terećeni su rashodi budućih razdoblja. Obveze za rashode poslovanja podmirene su u mjesecu siječnju 2025. godine. Tijekom godine za obvezu za refundaciju naknada bolovanja na teret HZZO-a izvršilo se rasknjiženje u iznosu od 3.505,75 eura.

 Stanje obveza utvrđeno je popisom imovine i obveza na dan 31.12.2024., odgovara stanju iskazanih obveza u knjigovodstvu i stvarnom stanju u pomoćnim knjigama.

**Bilješka broj 12. – VLASTITI IZVORI, ŠIFRA 911**

Na poziciji vlastitih izvora evidentirana je sadašnja vrijednost dugotrajne imovine. Tijekom godine prenijeta je uvećana vrijednost za nabavu informatičke opreme odlukama Ministarstva pravosuđa, uprave i digitalne transformacije, nabava ostale uredske opreme i dodatna ulaganja na građevinskim objektima te je izvršen ispravak vrijednosti sa 31.12.2024.

**Bilješka broj 13. – IZVANBILANČNI ZAPISI, ŠIFRA 991, 996**

Na ŠIFRI 991 i 996 evidentirane su u izvanbilančnoj evidenciji obveze za obračunate doprinose za staž osiguranja s povećanim trajanjem (15/12), sukladno Zakonu o izmjenama i dopunama Zakona o državnom odvjetništvu (NN, 116/2010), za pravosudne dužnosnike koji su radili na poslovima istrage u razdoblju od 1.9.2011.-1.9.2018. Naime, iako je to bila zakonska obveza, nije se vršio obračun i plaćanje doprinosa za mirovinsko osiguranje, stoga je utvrđena obveza za naredno razdoblje, s time da će se uplata vršiti sukladno osiguranim sredstvima u državnom proračunu, a svakako prije odlaska dužnosnika u mirovinu. Tijekom obračunskog razdoblja doznačena su sredstva iz proračuna za uplatu doprinosa za staž osiguranja s povećanim trajanjem za dvije pravosudne dužnosnice koje više nisu zaposlene u ovom državnom odvjetništvu.

**Bilješke uz Izvještaj o obvezama za razdoblje 01.01.-31.12.2024.**

**Obrazac Obveze**

**Bilješka broj 14. – STANJE OBVEZA, ŠIFRA V001 I ŠIFRA V006**

Stanje obveza 01. siječnja 2024. (ŠIFRA V001) iznosilo je 88.98,54 eura koje su se sastojale od obveza za plaću i naknadu prijevoza za mjesec prosinac 2023. čija je isplata uslijedila u siječnju 2024. te nepodmirenih obveza prenesenih u 2024. godinu iz 2023. godine i podmirenih u siječnju 2024. godine.

 Stanje obveza na kraju izvještajnog razdoblja (ŠIFRA V006) iznosi 94.140,07 eura od čega se:

* na nedospjele obveze rashode poslovanja 78.250,83 eura
* na nedospjele obveze za nabavu

nefinancijske imovine 10.789,49 eura

* na međusobne obveze i ostale obveze 51,46 eura (refundacija naknada HZZO-a)
* na nedospjele obveze za financijsku imovinu
* (fin.leasing) 5.048,29 eura

Nepodmirene obveze za materijalne rashode i nabavu nefinancijske imovine podmirene su u narednom razdoblju, u siječnju 2025. godine, sredstvima doznačenim iz proračuna za 2025. godinu.

**Bilješke uz Izvještaj o promjenama u vrijednosti i obujmu imovine i obveza za razdoblje 01.01.-31.12.2024.**

**Obrazac P-VRIO**

**Bilješka broj 15. – Promjene u obujmu imovine, ŠIFRA P018**

Odlukama Ministarstva pravosuđa, uprave i digitalne transformacije u trajno vlasništvo, bez naknade prenijeta je informatička oprema ukupne vrijednosti 21.000,51 eura te je za iznos uvećane vrijednosti došlo do povećanja obujma imovine, koji iznos je evidentiran na obrascu P-VRIO, dok je ujedno tijekom godine rashodovana imovina sadašnje vrijednosti od 127,40, što je evidentirano na smanjenju obujma imovine.

**Bilješke uz Izvještaj o rashodima prema funkcijskoj klasifikaciji za razdoblje 01.01.-31.12.2024.**

**Obrazac RAS-funkcijski**

**Bilješka broj 16. – JAVNI RED I SIGURNOST, ŠIFRA 033**

Evidentirani su rashodi poslovanja prema funkcijskoj klasifikaciji u iznosu od 1.400.257,65 eura, koji su razvrstani na AOP 027 – Sudovi, budući je Općinsko državno odvjetništvo prema šifri djelatnosti (8423) razvrstano pod Sudske i pravosudne djelatnosti.

OPĆINSKA DRŽAVNA ODVJETNICA

 Ivana Krnjak

U Čakovcu, dana 30.01.2025.

Osoba za kontaktiranje: Nevenka Horvat

Telefon za kontakt: 040373470

Odgovorna osoba: Ivana Krnjak